title: 2012 m. rugsėjo 13 d. Komisijos įgyvendinimo reglamentas (ES) Nr. 815/2012, kuriuo nustatomos išsamios Tarybos reglamento (ES) Nr. 904/2010, kiek tai susiję su specialiomis schemomis neįsisteigusiems apmokestinamiesiems asmenims, teikiantiems telekomunikacijų, transliavimo ar elektronines paslaugas neapmokestinamiesiems asmenims, taikymo taisyklės

text:
14.9.2012

               LT

               Europos Sąjungos oficialusis leidinys

               L 249/3

         KOMISIJOS ĮGYVENDINIMO REGLAMENTAS (ES) Nr. 815/2012
   2012 m. rugsėjo 13 d.
   kuriuo nustatomos išsamios Tarybos reglamento (ES) Nr. 904/2010, kiek tai susiję su specialiomis schemomis neįsisteigusiems apmokestinamiesiems asmenims, teikiantiems telekomunikacijų, transliavimo ar elektronines paslaugas neapmokestinamiesiems asmenims, taikymo taisyklės
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2010 m. spalio 7 d. Tarybos reglamentą (ES) Nr. 904/2010 dėl administracinio bendradarbiavimo ir kovos su sukčiavimu pridėtinės vertės mokesčio srityje (1), ypač į jo 44 straipsnio 1 dalį, 44 straipsnio 2 dalies antrą pastraipą, 45 straipsnio 1 ir 2 dalis ir 51 straipsnio 1 dalį,
   kadangi:

               (1)

               Reglamente (ES) Nr. 904/2010 nustatytos administracinio bendradarbiavimo ir kovos su sukčiavimu pridėtinės vertės mokesčio (PVM) srityje taisyklės. Reglamento (ES) Nr. 904/2010 44 ir 45 straipsniai konkrečiai susiję su keitimusi informacija apie specialias telekomunikacijų, transliavimo ar elektroninių paslaugų schemas, nurodytas 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos (2) XII antraštinės dalies 6 skyriuje. Šios specialios schemos taikomos apmokestinamiesiems asmenims, įsisteigusiems už vartojimo valstybės narės ribų, kurie elektroninėmis priemonėmis registravimosi valstybėje narėje deklaruoja už pardavimus vartojimo valstybėje narėje mokėtiną PVM (vieno langelio principas);

               (2)

               valstybės narės turi surinkti tam tikrą informaciją apie sandorius pagal šias specialias schemas ir keistis šia informacija. Visų pirma tai susiję su valstybių narių keitimusi informacija apie registravimąsi ir PVM deklaracijos duomenų rinkimu ir keitimusi jais, įskaitant šių PVM deklaracijų koregavimą;

               (3)

               siekiant užtikrinti, kad šia informacija būtų keičiamasi vienodu būdu, reikia patvirtinti techninius tokio keitimosi informacija duomenis, įskaitant bendrą elektroninį pranešimą. Tai taip pat sudarytų sąlygas vienodai plėtoti technines ir funkcijų specifikacijas, nes jos būtų derinamos su reguliuojama sistema;

               (4)

               be to, kad valstybės narės galėtų prižiūrėti, ar tinkamai taikomos specialios schemos, ir kovoti su sukčiavimu, nedelsiant ir vienodu būdu turėtų būti keičiamasi tam tikra informacija, susijusia su registravimosi duomenų pakeitimais, kaip antai, pašalinimu iš specialių schemų, savanorišku pasitraukimu iš jų arba registravimosi valstybės narės pakeitimu. Todėl reikėtų numatyti bendrą elektroninio keitimosi tokia informacija tvarką;

               (5)

               kad administracinė našta būtų kuo mažesnė, reikia nustatyti tam tikrus reikalavimus elektroninėms priemonėms, kuriomis apmokestinamieji asmenys naudojasi perduodami registravimosi informaciją ir PVM deklaracijas. Valstybėms narėms neturėtų būti trukdoma numatyti papildomas funkcijas, dėl kurių sumažėtų administracinė našta;

               (6)

               siekiant užtikrinti, kad su registracija į schemą ir taikant schemą pateiktomis PVM deklaracijomis susijusi informacija būtų perduodama ir tvarkoma veiksmingai, valstybės narės turėtų vienodai plėtoti savo elektroninę sąsają. Todėl reikia nustatyti bendrą elektroninį pranešimą šiai informacijai perduoti;

               (7)

               reikia išaiškinti, kokia informacija turi būti perduodama tais atvejais, kai vienoje ar visose valstybėse narėse per konkretų laikotarpį neįvykdyta pardavimų pagal specialias schemas;

               (8)

               kad valstybės narės ir apmokestinamieji asmenys tolesnėje korespondencijoje, įskaitant informaciją apie mokesčio sumokėjimą, galėtų pateikti aiškią nuorodą į PVM deklaracijas, registravimosi valstybė narė kiekvienai PVM deklaracijai turėtų suteikti unikalų nuorodos numerį;

               (9)

               šis reglamentas turėtų būti taikomas nuo tos pačios dienos, nuo kurios taikomi Reglamento (ES) Nr. 904/2010 44 ir 45 straipsniai;

               (10)

               šiame reglamente numatytos priemonės atitinka Administracinio bendradarbiavimo nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Apibrėžtys
   Šiame reglamente vartojamų terminų apibrėžtys:
   1)   schema Sąjungoje neįsisteigusiems apmokestinamiesiems asmenims– Direktyvos 2006/112/EB XII antraštinės dalies 6 skyriaus 2 skirsnyje numatyta speciali schema, taikoma telekomunikacijų, transliavimo ar elektroninėms paslaugoms, kurias teikia Bendrijoje neįsisteigę apmokestinamieji asmenys;
   2)   schema Sąjungoje įsisteigusiems apmokestinamiesiems asmenims– Direktyvos 2006/112/EB XII antraštinės dalies 6 skyriaus 3 skirsnyje numatyta speciali schema, taikoma telekomunikacijų, transliavimo ar elektroninėms paslaugoms, kurias teikia Bendrijoje, bet ne vartojimo valstybėje narėje įsisteigę apmokestinamieji asmenys;
   3)   specialios schemos– schema Sąjungoje neįsisteigusiems apmokestinamiesiems asmenims ir schema Sąjungoje įsisteigusiems apmokestinamiesiems asmenims;
   2 straipsnis
   Elektroninės sąsajos funkcijos
   Elektroninė sąsaja registravimosi valstybėje narėje, kuria naudodamasis apmokestinamasis asmuo registruojasi kaip taikantis vieną iš specialių schemų ir registravimosi valstybei narei perduoda pridėtinės vertės mokesčio (PVM) deklaracijas pagal tą schemą, atlieka tokias funkcijas:

               a)

               joje turi būti numatyta galimybė išsaugoti registravimosi duomenis pagal Direktyvos 2006/112/EB 361 straipsnį arba PVM deklaraciją pagal Direktyvos 2006/112/EB 365 ir 369g straipsnius, prieš juos perduodant;

               b)

               naudodamasis sąsaja apmokestinamasis asmuo elektroninėmis priemonėmis ir registravimosi valstybės narės nustatytomis sąlygomis turi galimybę perduoti atitinkamą informaciją, susijusią su PVM deklaracijomis.

         3 straipsnis
   Registravimosi duomenų perdavimas
   1.   Per CCN/CSI tinklą registravimosi valstybė narė kitoms valstybėms narėms perduoda šią informaciją:

               a)

               informaciją, kuri padėtų nustatyti apmokestinamąjį asmenį, naudojantį schemą Sąjungoje neįsisteigusiems apmokestinamiesiems asmenims;

               b)

               panašius duomenis, kurie padėtų nustatyti apmokestinamąjį asmenį, naudojantį schemą Sąjungoje įsisteigusiems apmokestinamiesiems asmenims;

               c)

               jam suteiktą mokesčio mokėtojo kodą.

         Perduodant pirmoje dalyje nurodytą informaciją turi būti naudojamasi I priede nustatytu bendru elektroniniu pranešimu. I priede nustatyto bendro elektroninio pranešimo B skiltis naudojama schemai Sąjungoje neįsisteigusiems apmokestinamiesiems asmenims, o C skiltis – schemai Sąjungoje įsisteigusiems apmokestinamiesiems asmenims.
   2.   Registravimosi valstybė narė per CCN/CSI tinklą ir naudodama šio reglamento II priede nustatytą bendrą elektroninį pranešimą nedelsdama praneša kitoms valstybėms narėms, kad apmokestinamasis asmuo:

               a)

               pašalintas iš vienos iš specialių schemų;

               b)

               savo noru nebesinaudoja viena iš specialių schemų;

               c)

               naudodamasis schema Sąjungoje įsisteigusiems apmokestinamiesiems asmenims pakeičia registravimosi valstybę narę.

         4 straipsnis
   Apmokestinamojo asmens teikiama PVM deklaracija
   1.   Naudodamasis šio reglamento III priede nustatytu bendru elektroniniu pranešimu apmokestinamasis asmuo registravimosi valstybei narei pateikia PVM deklaracijas su Direktyvos 2006/112/EB 365 ir 369g straipsniuose nurodyta išsamia informacija. III priede nustatyto bendro elektroninio pranešimo B skiltis naudojama schemai Sąjungoje neįsisteigusiems apmokestinamiesiems asmenims, o C skiltis – schemai Sąjungoje įsisteigusiems apmokestinamiesiems asmenims.
   2.   Jei apmokestinamasis asmuo per mokestinį laikotarpį nesuteikė paslaugų pagal specialias schemas nė vienoje valstybėje narėje, pildomoje PVM deklaracijoje nurodoma, kad paslaugų nesuteikta. Tuo tikslu schemos Sąjungoje įsisteigusiems apmokestinamiesiems asmenims atveju pildomi tik III priede nustatyto bendro elektroninio pranešimo 1, 2 ir 21 langeliai, o schemos Sąjungoje neįsisteigusiems apmokestinamiesiems asmenims atveju – tik 1, 2 ir 11 langeliai.
   3.   Apmokestinamasis asmuo turi nurodyti paslaugas, suteiktas vartojimo valstybėje narėje iš įsisteigimo valstybės narės, tik tuomet, jei paslaugos pagal specialias schemas buvo suteiktos valstybėje narėje arba iš valstybės narės per mokestinį laikotarpį.
   5 straipsnis
   PVM deklaracijoje pateiktos informacijos perdavimas
   Registravimosi valstybė narė per CCN/CSI tinklą ir naudodamasi šio reglamento III priede nustatytu bendru elektroniniu pranešimu kiekvienai PVM deklaracijoje nurodytai vartojimo ir įsisteigimo valstybei narei perduoda 4 straipsnio 1 dalyje minimą PVM deklaracijoje pateiktą informaciją.
   Pirmosios pastraipos tikslais registravimosi valstybė narė perduoda vartojimo valstybei narei ir įsisteigimo valstybei narei, kurioje arba iš kurios suteiktos paslaugos, III priede nustatyto bendro elektroninio pranešimo 1 dalyje pateiktą bendrąją informaciją ir bendro elektroninio pranešimo 2 dalyje pateiktą informaciją, susijusią su ta vartojimo valstybe nare arba įsisteigimo valstybe nare.
   Registravimosi valstybė narė PVM deklaracijoje pateiktą informaciją perduoda tik PVM deklaracijoje nurodytoms valstybėms narėms.
   6 straipsnis
   Unikalus nuorodos numeris
   Perduodant informaciją pagal 5 straipsnį nurodomas registravimosi valstybės narės suteiktas nuorodos numeris, skirtas tik konkrečiai PVM deklaracijai.
   7 straipsnis
   PVM deklaracijų koregavimas
   Registravimosi valstybė narė kiekvienam apmokestinamajam asmeniui suteikia galimybę naudojantis 2 straipsnyje nurodyta elektronine sąsaja koreguoti PVM deklaracijas. Registravimosi valstybė narė pagal 5 straipsnį perduoda informaciją apie koregavimą susijusiai vartojimo ir įsisteigimo valstybei (-ėms) narei (-ėms) ir suteikia šiai informacijai laiko žymą.
   8 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2015 m. sausio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. rugsėjo 13 d.

            Komisijos vardu

            Pirmininkas

         José Manuel BARROSO

      (1)  OL L 268, 2010 10 12, p. 1.

      (2)  OL L 347, 2006 12 11, p. 1.

      I PRIEDAS

         Registravimosi duomenys

                  A skiltis

                  B skiltis

                  C skiltis

                  Langelio numeris

                  Schema Sąjungoje neįsisteigusiems apmokestinamiesiems asmenims

                  Schema Sąjungoje įsisteigusiems apmokestinamiesiems asmenims

                  1

                  Registravimosi valstybės narės pagal Direktyvos 2006/112/EB 362 straipsnį suteiktas atskiras PVM mokėtojo kodas (1)

                  Registravimosi valstybės narės pagal Direktyvos 2006/112/EB 369d straipsnį suteiktas atskiras PVM mokėtojo kodas, įskaitant valstybės kodą

                  2

                  Nacionalinis mokesčio mokėtojo kodas (jei turi)

                  3

                  Bendrovės pavadinimas

                  Bendrovės pavadinimas

                  4

                  Pavadinimas (-ai), kuriuo (-iais) vykdoma komercinė veikla, jeigu skiriasi nuo bendrovės pavadinimo

                  Pavadinimas (-ai), kuriuo (-iais) vykdoma komercinė veikla, jeigu skiriasi nuo bendrovės pavadinimo

                  5

                  Visas pašto adresas (2)

                  Visas pašto adresas (3)

                  6

                  Apmokestinamojo asmens verslo vietos valstybė

                  Apmokestinamojo asmens verslo vietos valstybė, jei ji ne Sąjungoje

                  7

                  Apmokestinamojo asmens el. pašto adresas

                  Apmokestinamojo asmens el. pašto adresas

                  8

                  Apmokestinamojo asmens interneto svetainė(s) (jei turi)

                  Apmokestinamojo asmens interneto svetainė(s) (jei turi)

                  9

                  Asmuo ryšiams

                  Asmuo ryšiams

                  10

                  Telefono numeris

                  Telefono numeris

                  11

                  IBAN arba OBAN numeris

                  IBAN numeris

                  12

                  BIC numeris

                  BIC numeris

                  13.1

                  Atskiras (-i) PVM mokėtojo kodas (-ai), o jei nėra, valstybės narės, kurioje apmokestinamasis asmuo turi nuolatinį padalinį (4) ir kuri nėra registravimosi valstybė narė, suteiktas mokesčio mokėtojo kodas

                  14.1

                  Visas (-i) pašto adresas (-ai) ir pavadinimas (-ai), kuriuo (-iais) vykdoma nuolatinių padalinių (5), įsisteigusių ne registravimosi valstybėje narėje, komercinė veikla

                  15.1

                  Valstybės (-ių) narės (-ių) neįsisteigusiam apmokestinamajam asmeniui (6) suteiktas PVM mokėtojos kodas

                  16

                  Elektroninė deklaracija, kad apmokestinamasis asmuo nėra Sąjungoje registruotas PVM mokėtojas

                  17

                  Schemos naudojimo pradžios data (7)

                  Schemos naudojimo pradžios data (8)

                  18

                  Apmokestinamojo asmens prašymo būti užregistruotam pagal schemą data

                  Apmokestinamojo asmens prašymo būti užregistruotam pagal schemą data

                  19

                  Registravimosi valstybės narės sprendimo dėl registravimo data

                  Registravimosi valstybės narės sprendimo dėl registravimo data

                  20

                  Nurodyta, ar apmokestinamasis asmuo yra PVM mokėtojų grupė (9)

                  21

                  Registravimosi valstybės narės pagal Direktyvos 2006/112/EB 362 arba 369d straipsnį suteiktas (-i) atskiras (-i) PVM mokėtojo kodas (-ai), jei apmokestinamasis asmuo anksčiau naudojosi kuria nors iš šių schemų

                  Registravimosi valstybės narės pagal Direktyvos 2006/112/EB 362 arba 369d straipsnį suteiktas (-i) atskiras (-i) PVM mokėtojo kodas (-ai), jei apmokestinamasis asmuo anksčiau naudojosi kuria nors iš šių schemų

         (1)  Jo forma – EUxxxyyyyyz: xxx – 3 skaičių registravimosi valstybės narės ISO kodas, yyyyy – registravimosi valstybės narės suteiktas 5 skaičių kodas ir z – kontrolinis skaičius.

         (2)  Jei yra, nurodyti pašto indeksą.

         (3)  Jei yra, nurodyti pašto indeksą.

         (4)  Jei yra daugiau nei vienas nuolatinis padalinys, naudoti langelius 13.1, 13.2 ir t. t.

         (5)  Jei yra daugiau nei vienas nuolatinis padalinys, naudoti langelius 14,1, 14,2 ir t. t.

         (6)  Jei yra daugiau PVM registracijos numerių, kuriuos neįsisteigusiam apmokestinamajam asmeniui suteikė valstybė(s) narė(s), naudoti langelius 15.1, 15.2 ir t. t.

         (7)  Tam tikrais retais atvejais ji gali būti ankstesnė už registravimosi schemoje datą.

         (8)  Tam tikrais retais atvejais ji gali būti ankstesnė už registravimosi schemoje datą.

         (9)  Langelyje pateikiamas atsakymas – taip arba ne.

      II PRIEDAS

         Išsami informacija apie apmokestinamojo asmens padėtį registravimosi valstybės narės registre

                  Registravimosi valstybės narės suteiktas atskiras PVM mokėtojo kodas, įskaitant valstybės kodą

                  Data, nuo kurios įsigalioja pakeitimai

                  Priežastys, dėl kurių keičiama apmokestinamojo asmens padėtis registre. Nurodyti naudojant šiuos kodus:

                              (1)

                              apmokestinamasis asmuo pranešė registravimosi valstybei narei, kad jis nebeteikia telekomunikacijų, transliavimo ar elektroninių paslaugų;

                              (2)

                              registravimosi valstybė narė laikosi nuomonės, kad apmokestinamojo asmens pagal specialią schemą vykdoma apmokestinamoji veikla nutraukta;

                              (3)

                              apmokestinamasis asmuo nebeatitinka naudojimosi specialia schema sąlygų;

                              (4)

                              apmokestinamasis asmuo nuolat pažeidžia specialios schemos taisykles;

                              (5)

                              apmokestinamasis asmuo pats paprašė nebedalyvauti schemoje;

                              (6)

                              apmokestinamasis asmuo paprašė būti registruotas naujoje registravimosi valstybėje narėje.

      III PRIEDAS

         PVM deklaracijos

                     1 dalis.   Bendroji informacija

                  A skiltis

                  B skiltis

                  C skiltis

                  Langelio numeris

                  Schema Sąjungoje neįsisteigusiems apmokestinamiesiems asmenims

                  Schema Sąjungoje įsisteigusiems apmokestinamiesiems asmenims

                     Unikalus nuorodos numeris
                      (1)

                  1

                  Registravimosi valstybės narės pagal Direktyvos 2006/112/EB 362 straipsnį suteiktas atskiras PVM mokėtojo kodas

                  Registravimosi valstybės narės pagal Direktyvos 2006/112/EB 369d straipsnį suteiktas atskiras PVM mokėtojo kodas, įskaitant valstybės kodą

                  2

                  PVM laikotarpis (2)

                  PVM laikotarpis (3)

                  2a

                  Laikotarpio pradžios data ir pabaigos data (4)

                  Laikotarpio pradžios data ir pabaigos data (5)

                  3

                  Valiuta

                  Valiuta

                     2 dalis.   Kiekvienai vartojimo valstybei narei, kurioje mokėtinas PVM
                      (6)

                  2a)   Paslaugos, teiktos iš verslo vietos arba nuolatinio padalinio registravimosi valstybėje narėje

                  4.1

                  Vartojimo valstybės narės kodas

                  Vartojimo valstybės narės kodas

                  5.1

                  Standartinis PVM tarifas vartojimo valstybėje narėje

                  Standartinis PVM tarifas vartojimo valstybėje narėje

                  6.1

                  Lengvatinis PVM tarifas vartojimo valstybėje narėje

                  Lengvatinis PVM tarifas vartojimo valstybėje narėje

                  7.1

                  Apmokestinamoji vertė taikant standartinį tarifą

                  Apmokestinamoji vertė taikant standartinį tarifą

                  8.1

                  PVM suma taikant standartinį tarifą

                  PVM suma taikant standartinį tarifą

                  9.1

                  Apmokestinamoji vertė taikant lengvatinį tarifą

                  Apmokestinamoji vertė taikant lengvatinį tarifą

                  10.1

                  PVM suma taikant lengvatinį tarifą

                  PVM suma taikant lengvatinį tarifą

                  11.1

                  Bendra mokėtina PVM suma

                  Už paslaugas, teiktas iš verslo vietos arba nuolatinio padalinio registravimosi valstybėje narėje, mokėtina bendra PVM suma

                  2b)   Paslaugos, teiktos iš nuolatinių padalinių, esančių ne registravimosi valstybėje narėje
                      (7)

                  12.1

                  Vartojimo valstybės narės kodas

                  13.1

                  Standartinis PVM tarifas vartojimo valstybėje narėje

                  14.1

                  Lengvatinis PVM tarifas vartojimo valstybėje narėje

                  15.1

                  Atskiras PVM mokėtojo kodas, o jei nėra, valstybės narės suteiktas mokesčio mokėtojo kodas, įskaitant valstybės kodą

                  16.1

                  Apmokestinamoji vertė taikant standartinį tarifą

                  17.1

                  Mokėtina PVM suma taikant standartinį tarifą

                  18.1

                  Apmokestinamoji vertė taikant lengvatinį tarifą

                  19.1

                  Mokėtina PVM suma taikant lengvatinį tarifą

                  20.1

                  Už paslaugas, teiktas iš nuolatinio padalinio, esančio ne registravimosi valstybėje narėje, mokėtina bendra PVM suma

                  2c)   Iš viso už paslaugas, teiktas iš verslo vietos arba nuolatinio padalinio registravimosi valstybėje narėje ir visų nuolatinių padalinių visose kitose valstybėse narėse

                  21.1

                  Visų padalinių mokėtina bendra PVM suma (11.1 langelis + 11.2 langelis + 20.1 langelis + 20.2 langelis …)

         (1)  Registravimosi valstybės suteikiamą unikalų nuorodos numerį sudaro registravimosi valstybės narės kodas/PVM numeris/laikotarpis, pvz., GB/xxxxxxxxx/yy 1K + kiekvienos versijos laiko žyma. Registravimosi valstybė narė suteikia šį numerį prieš perduodama deklaraciją kitoms susijusioms valstybėms narėms.

         (2)  Kalendoriniais ketvirčiais: mmmm 1K – mmmm 2K – mmmm 3K – mmmm 4K.

         (3)  Kalendoriniais ketvirčiais: mmmm 1K – mmmm 2K – mmmm 3K – mmmm 4K.

         (4)  Pildoma tiktai tais atvejais, kai apmokestinamas asmuo pateikia daugiau nei vieną PVM deklaraciją už tą patį ketvirtį. Kalendorinėmis dienomis: mmmm.mm.dd – mmmm.mm.dd.

         (5)  Pildoma tiktai tais atvejais, kai apmokestinamas asmuo pateikia daugiau nei vieną PVM deklaraciją už tą patį ketvirtį. Kalendorinėmis dienomis: mmmm.mm.dd – mmmm.mm.dd.

         (6)  Jei yra daugiau nei viena vartojimo valstybė narė (arba toje pačioje vartojimo valstybėje narėje ketvirčio metu pasikeitė PVM tarifas), naudoti langelius 4.2, 5.2, 6.2 ir t. t.

         (7)  Jei yra daugiau nei vienas padalinys, naudoti langelius 12.1.2, 13.1.2 14.1.2 ir t. t.


title: 2014 m. rugsėjo 2 d. Komisijos įgyvendinimo reglamentas (ES) Nr. 938/2014, kuriuo inicijuojamas tyrimas dėl galimo antidempingo priemonių, nustatytų Tarybos reglamentu (ES) Nr. 502/2013 importuojamiems Kinijos Liaudies Respublikos kilmės dviračiams, vengimo importuojant iš Kambodžos, Pakistano ir Filipinų siunčiamus dviračius, deklaruojamus arba nedeklaruojamus kaip Kambodžos, Pakistano ir Filipinų kilmės, ir įpareigojama registruoti tokius importuojamus produktus

text:
3.9.2014

               LT

               Europos Sąjungos oficialusis leidinys

               L 263/5

         KOMISIJOS ĮGYVENDINIMO REGLAMENTAS (ES) Nr. 938/2014
   2014 m. rugsėjo 2 d.
   kuriuo inicijuojamas tyrimas dėl galimo antidempingo priemonių, nustatytų Tarybos reglamentu (ES) Nr. 502/2013 importuojamiems Kinijos Liaudies Respublikos kilmės dviračiams, vengimo importuojant iš Kambodžos, Pakistano ir Filipinų siunčiamus dviračius, deklaruojamus arba nedeklaruojamus kaip Kambodžos, Pakistano ir Filipinų kilmės, ir įpareigojama registruoti tokius importuojamus produktus
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos reglamentą (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis reglamentas), ypač į jo 13 straipsnio 3 dalį ir 14 straipsnio 5 dalį,
   informavusi valstybes nares,
   kadangi:
   A.   PRAŠYMAS

               (1)

               Pagal pagrindinio reglamento 13 straipsnio 3 dalį ir 14 straipsnio 5 dalį Europos Komisija (toliau – Komisija) gavo prašymą atlikti galimo antidempingo priemonių, nustatytų importuojamiems Kinijos Liaudies Respublikos kilmės dviračiams, vengimo tyrimą ir įpareigoti importuojant iš Kambodžos, Pakistano ir Filipinų siunčiamus dviračius, deklaruojamus arba nedeklaruojamus kaip Kambodžos, Pakistano ir Filipinų kilmės, juos registruoti.

               (2)

               2014 m. liepos 23 d. prašymą penkiolikos Sąjungos dviračių gamintojų vardu pateikė Europos dviračių gamintojų asociacija (EBMA).

         B.   PRODUKTAS

               (3)

               Nagrinėjamasis produktas, kuriam nustatytų priemonių, kaip įtariama, vengiama, – tai Kinijos Liaudies Respublikos kilmės dviračiai ir kitos pedalinės transporto priemonės (įskaitant transportinius triračius, bet išskyrus vienračius) be variklio, kurių KN kodai yra 8712 00 30 ir ex 8712 00 70 ir kurių kilmės šalis yra Kinijos Liaudies Respublika (toliau – nagrinėjamasis produktas).

               (4)

               Tiriamasis produktas yra toks pat kaip aprašytasis ankstesnėje konstatuojamojoje dalyje, tačiau siunčiamas iš Kambodžos, Pakistano ir Filipinų, nepriklausomai nuo to, ar deklaruojama, kad jis yra Kambodžos, Pakistano ir Filipinų kilmės, ar ne; jo KN kodai šiuo metu yra tokie patys kaip nagrinėjamojo produkto (toliau – tiriamasis produktas).

         C.   GALIOJANČIOS PRIEMONĖS

               (5)

               Šiuo metu galiojančios priemonės, kurių, kaip įtariama, vengiama, yra antidempingo priemonės, nustatytos Tarybos reglamentu (ES) Nr. 502/2013 (2).

         D.   PAGRINDAS

               (6)

               Prašyme pateikta pakankamai prima facie įrodymų, kad vengiama importuojamiems Kinijos Liaudies Respublikos kilmės dviračiams nustatytų antidempingo priemonių, dviračius perkraunant ir surenkant Kambodžoje, Pakistane ir Filipinuose.

               (7)

               Pateikti šie prima facie įrodymai.

               (8)

               Prašyme nurodyta, kad Tarybos įgyvendinimo reglamentu (ES) Nr. 501/2013 (3) nustačius priemones importuojamiems dviračiams, siunčiamiems iš Indonezijos, Malaizijos, Šri Lankos ir Tuniso, nepriklausomai nuo to, ar deklaruojama, kad jie yra tų šalių kilmės, ar ne, ir pratęsus jų galiojimą labai pasikeitė su eksportu iš Kinijos Liaudies Respublikos, Kambodžos, Pakistano ir Filipinų į Sąjungą susijusios prekybos pobūdis ir kad nėra kitos pakankamai pagrįstos priežasties arba ekonominių aplinkybių, išskyrus muito nustatymą, kuriomis būtų galima paaiškinti tokį pasikeitimą.

               (9)

               Prekybos pobūdis, atrodo, pasikeitė dėl to, kad Kinijos Liaudies Respublikos kilmės dviračiai į Sąjungą vežami juos perkraunant ir surenkant Kambodžoje, Pakistane ir Filipinuose.

               (10)

               Be to, prašyme pateikta pakankamai prima facie įrodymų, kad nagrinėjamajam produktui nustatytų galiojančių antidempingo priemonių taisomasis poveikis mažinamas ir kiekio, ir kainos požiūriu. Panašu, kad vietoje nagrinėjamojo produkto importuojamas didelis tiriamojo produkto kiekis. Be to, esama pakankamai prima facie įrodymų, kad tiriamasis produktas importuojamas mažesne kaina, palyginti su nežalinga kaina, nustatyta atlikus tyrimą, po kurio buvo nustatytos galiojančios priemonės.

               (11)

               Galiausiai prašyme pateikta pakankamai prima facie įrodymų, kad vykdomas tiriamojo produkto kainų dempingas, palyginti su anksčiau nagrinėjamajam produktui nustatyta normaliąja verte.

               (12)

               Jeigu be pirmiau minėtų priemonių vengimo veiksmų, susijusių su produkto perkrovimu ir surinkimu Kambodžoje, Pakistane ir Filipinuose, atliekant tyrimą bus nustatyti kiti vengimo veiksmai, kuriems taikomas pagrindinio reglamento 13 straipsnis, šie veiksmai taip pat gali būti tyrimo objektas.

         E.   PROCEDŪRA

               (13)

               Atsižvelgdama į tai, kas išdėstyta pirmiau, Komisija priėjo prie išvados, kad esama pakankamai įrodymų tyrimo inicijavimui pagal pagrindinio reglamento 13 straipsnio 3 dalį pagrįsti ir nustatyti reikalavimą registruoti importuojamą tiriamąjį produktą (deklaruojamą arba nedeklaruojamą kaip Kambodžos, Pakistano ir Filipinų kilmės) pagal pagrindinio reglamento 14 straipsnio 5 dalį.

         a)   Klausimynai

               (14)

               Siekdama gauti informacijos, kuri, kaip ji mano, reikalinga tyrimui, Komisija nusiųs klausimynus Kambodžos, Pakistano ir Filipinų žinomiems eksportuotojams ir (arba) gamintojams ir žinomoms eksportuotojų ir (arba) gamintojų asociacijoms, Kinijos Liaudies Respublikos žinomiems eksportuotojams ir (arba) gamintojams ir žinomoms eksportuotojų ir (arba) gamintojų asociacijoms, Sąjungos žinomiems importuotojams ir žinomoms importuotojų asociacijoms ir Kinijos Liaudies Respublikos, Kambodžos, Pakistano ir Filipinų valdžios institucijoms. Prireikus taip pat gali būti prašoma, kad informacijos pateiktų Sąjungos pramonė.

               (15)

               Bet kuriuo atveju visos suinteresuotosios šalys turėtų nedelsdamos, bet ne vėliau kaip per šio reglamento 3 straipsnyje nustatytą terminą kreiptis į Komisiją ir per šio reglamento 3 straipsnio 1 dalyje nustatytą terminą prašyti klausimyno, atsižvelgiant į tai, kad šio reglamento 3 straipsnio 2 dalyje nustatytas terminas taikomas visoms suinteresuotosioms šalims.

               (16)

               Kinijos Liaudies Respublikos, Kambodžos, Pakistano ir Filipinų valdžios institucijoms bus pranešta apie tyrimo inicijavimą.

         b)   Informacijos rinkimas ir suinteresuotųjų šalių išklausymas

               (17)

               Visos suinteresuotosios šalys raginamos raštu pareikšti savo nuomonę ir pateikti patvirtinamuosius dokumentus. Be to, Komisija gali išklausyti suinteresuotąsias šalis, jei jos raštu pateikia prašymą ir nurodo svarbias priežastis, dėl kurių jas reikėtų išklausyti.

         c)   Atleidimas nuo reikalavimo registruoti importuojamus produktus arba nuo priemonių

               (18)

               Remiantis pagrindinio reglamento 13 straipsnio 4 dalimi, importuojamam tiriamajam produktui gali būti netaikomas registracijos reikalavimas arba priemonės, jeigu importas nelaikomas vengimu.

               (19)

               Kadangi priemonių galimai vengiama ne Sąjungoje, nuo reikalavimo registruoti importuojamus produktus pagal pagrindinio reglamento 13 straipsnio 4 dalį gali būti atleisti tie dviračių ir kitų pedalinių transporto priemonių (įskaitant transportinius triračius, bet išskyrus vienračius) be variklio gamintojai Kambodžoje, Pakistane ir Filipinuose, kurie gali įrodyti, kad jie nėra susiję (4) su jokiu gamintoju, kuriam taikomos priemonės (5), ir kurie, kaip nustatyta, nevengia priemonių, kaip apibrėžta pagrindinio reglamento 13 straipsnio 1 ir 2 dalyse. Gamintojai, pageidaujantys būti atleisti nuo reikalavimo, per šio reglamento 3 straipsnio 3 dalyje nustatytą terminą turėtų pateikti tinkamai įrodymais pagrįstą prašymą.

         F.   REGISTRACIJA

               (20)

               Remiantis pagrindinio reglamento 14 straipsnio 5 dalimi, importuojamam tiriamajam produktui turėtų būti taikomas registracijos reikalavimas siekiant užtikrinti, kad reikiamo dydžio antidempingo muitai galėtų būti taikomi nuo tos dienos, kai buvo nustatyta tokio iš Kambodžos, Pakistano ir Filipinų siunčiamo importuojamo produkto registracija, jeigu atlikus tyrimą būtų nustatytas vengimas.

         G.   TERMINAI

               (21)

               Tinkamo administravimo tikslais reikėtų nustatyti terminą, iki kurio:

                           —

                           suinteresuotosios šalys gali pranešti apie save Komisijai, pareikšti raštu savo nuomonę ir pateikti klausimyno atsakymus arba kitą informaciją, į kurią reikia atsižvelgti atliekant tyrimą,

                           —

                           Kambodžos, Pakistano ir Filipinų gamintojai gali pateikti prašymus taikyti jiems importo registravimo ar galiojančių priemonių išimtis,

                           —

                           suinteresuotosios šalys gali raštu pateikti prašymą, kad Komisija jas išklausytų.

               (22)

               Atkreipiamas dėmesys į tai, kad daugumos pagrindiniame reglamente išdėstytų procesinių teisių įgyvendinimas priklauso nuo to, ar per šio reglamento 3 straipsnyje minimą laikotarpį šalys pranešė apie save.

         H.   NEBENDRADARBIAVIMAS

               (23)

               Tais atvejais, kai suinteresuotoji šalis atsisako leisti susipažinti su būtina informacija, jos nepateikia per nustatytą terminą arba akivaizdžiai trukdo tyrimui, pagal pagrindinio reglamento 18 straipsnį išvados (teigiamos arba neigiamos) gali būti daromos remiantis turimais faktais.

               (24)

               Nustačius, kad suinteresuotoji šalis pateikė melagingą ar klaidinančią informaciją, į ją neatsižvelgiama ir gali būti remiamasi turimais faktais.

               (25)

               Jei suinteresuotoji šalis nebendradarbiauja arba bendradarbiauja tik iš dalies ir todėl išvados grindžiamos turimais faktais pagal pagrindinio reglamento 18 straipsnį, rezultatas gali būti mažiau palankus suinteresuotajai šaliai nei tuo atveju, jei ji būtų bendradarbiavusi.

         I.   TYRIMO TVARKARAŠTIS

               (26)

               Pagal pagrindinio reglamento 13 straipsnio 3 dalį tyrimas bus baigtas per devynis mėnesius nuo šio reglamento paskelbimo Europos Sąjungos oficialiajame leidinyje dienos.

         J.   ASMENS DUOMENŲ TVARKYMAS

               (27)

               Pažymima, kad visi per šį tyrimą surinkti asmens duomenys bus naudojami laikantis Europos Parlamento ir Tarybos reglamento (EB) Nr. 45/2001 (6).

         K.   BYLAS NAGRINĖJANTIS PAREIGŪNAS

               (28)

               Suinteresuotosios šalys gali prašyti, kad nagrinėjant bylą dalyvautų Prekybos generalinio direktorato pareigūnas. Bylas nagrinėjantis pareigūnas yra suinteresuotųjų šalių ir Komisijos tyrimo tarnybų tarpininkas. Bylas nagrinėjantis pareigūnas peržiūri prašymus susipažinti su byla, ginčus dėl dokumentų konfidencialumo, prašymus pratęsti terminus ir trečiųjų šalių prašymus būti išklausytoms. Bylas nagrinėjantis pareigūnas gali surengti atskiros suinteresuotosios šalies klausymą ir veikti kaip tarpininkas, siekiant užtikrinti, kad būtų visiškai įgyvendintos suinteresuotųjų šalių teisės į gynybą.

               (29)

               Visi prašymai išklausyti dalyvaujant bylas nagrinėjančiam pareigūnui turėtų būti pateikiami raštu, nurodant prašymo priežastis. Bylas nagrinėjantis pareigūnas taip pat suteikia galimybę klausyme dalyvauti šalims, kurios galėtų pareikšti skirtingą požiūrį ir pateikti paneigiančių argumentų.

               (30)

               Daugiau informacijos ir kontaktinius duomenis suinteresuotosios šalys gali rasti bylas nagrinėjančio pareigūno tinklalapiuose Prekybos generalinio direktorato svetainėje http://ec.europa.eu/commission_2010-2014/degucht/contact/hearing-officer/,

         PRIĖMĖ ŠĮ REGLAMENTĄ:
   1 straipsnis
   Inicijuojamas tyrimas pagal Reglamento (EB) Nr. 1225/2009 13 straipsnio 3 dalį siekiant nustatyti, ar iš Kambodžos, Pakistano ir Filipinų siunčiami, deklaruojami arba nedeklaruojami kaip Kambodžos, Pakistano ir Filipinų kilmės, dviračiai ir kitos pedalinės transporto priemonės (įskaitant transportinius triračius, bet išskyrus vienračius) be variklio, kurių KN kodas šiuo metu yra ex 8712 00 30 ir ex 8712 00 70 (TARIC kodas 8712003020 ir 8712007092), importuojami į Sąjungą vengiant Tarybos įgyvendinimo reglamentu (ES) Nr. 502/2013 nustatytų priemonių.
   2 straipsnis
   Remdamosi Reglamento (EB) Nr. 1225/2009 13 straipsnio 3 dalimi ir 14 straipsnio 5 dalimimuitinės imasi reikiamų veiksmų, kad būtų registruojami šio reglamento 1 straipsnyje nurodyti į Sąjungą importuojami produktai.
   Registracija baigiama po devynių mėnesių po šio reglamento įsigaliojimo dienos.
   Komisija reglamentu gali nurodyti muitinėms neberegistruoti į Sąjungą importuojamų produktų, kuriuos pagamino gamintojai, pateikę prašymą atleisti juos nuo registracijos reikalavimo ir, kaip nustatyta, atitinkantys atleidimo sąlygas.
   3 straipsnis

               1.

               Prašyti Komisijos klausimyno reikėtų per 15 dienų po šio reglamento paskelbimo Europos Sąjungos oficialiajame leidinyje.

               2.

               Jei nori, kad tyrimo metu būtų atsižvelgta į jų pastabas, suinteresuotosios šalys privalo pranešti apie save Komisijai, raštu pareikšti savo nuomonę ir pateikti klausimyno atsakymus arba kitą informaciją per 37 dienas nuo šio reglamento paskelbimo Europos Sąjungos oficialiajame leidinyje dienos, jeigu nenurodyta kitaip.

               3.

               Prašantys suteikti jiems importo registravimo ar priemonių taikymo išimtis Kambodžos, Pakistano ir Filipinų gamintojai per tą patį 37 dienų laikotarpį turi pateikti prašymą ir atitinkamus įrodymus.

               4.

               Per tą patį 37 dienų terminą suinteresuotosios šalys taip pat gali prašyti, kad Komisija jas išklausytų.

               5.

               Suinteresuotosios šalys raginamos informaciją ir prašymus, įskaitant nuskenuotus įgaliojimus ir sertifikatus, pateikti e. paštu, o ilgus atsakymus įteikti asmeniškai arba registruotu paštu pastoviosios atminties kompaktiniame diske (CD-R) arba universaliajame diske (DVD). Naudodamos e. paštą suinteresuotosios šalys sutinka su elektroninio informacijos teikimo taisyklėmis, kurios pateiktos susirašinėjimo su suinteresuotosiomis šalimis nagrinėjant prekybos apsaugos bylas gairėse, paskelbtose Prekybos generalinio direktorato svetainėje http://trade.ec.europa.eu/doclib/docs/2011/june/tradoc_148003.pdf. Suinteresuotosios šalys turi nurodyti savo pavadinimą, adresą, telefono numerį ir veikiančio e. pašto adresą, be to, jos turėtų užtikrinti, jog nurodytas e. paštas yra veikiantis, oficialus kiekvieną dieną tikrinamas darbo e. paštas. Kai bus pateikti kontaktiniai duomenys, Komisija susisieks su suinteresuotosiomis šalimis tik e. paštu, nebent jos aiškiai nurodys pageidaujančios visus dokumentus iš Komisijos gauti kitomis ryšio priemonėmis arba nebent siųstinus dokumentus dėl jų pobūdžio teks siųsti registruotu paštu. Išsamesnių taisyklių ir informacijos dėl susirašinėjimo su Komisija, įskaitant principus, taikomus e. paštu pateikiamai informacijai, suinteresuotosios šalys gali rasti minėtose susirašinėjimo su suinteresuotosiomis šalimis gairėse.

         Visa rašytinė informacija, įskaitant informaciją, kurios prašoma šiame reglamente, klausimyno atsakymus ir slaptą suinteresuotųjų šalių susirašinėjimą, ženklinama „riboto naudojimo“
       (7) grifu ir pagal pagrindinio reglamento 19 straipsnio 2 dalies nuostatas kartu pateikiama nekonfidenciali versija, paženklinta „suinteresuotosioms šalims susipažinti“.
   Komisijos adresas susirašinėjimui:

               European Commission

               Directorate-General for Trade

               Directorate H

               Office: CHAR 04/039

               1049 Bruxelles/Brussel

               BELGIQUE/BELGIË

               E. paštas TRADE-R608-BICYCLES-CIR@ec.europa.eu

         4 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. rugsėjo 2 d.

            Komisijos vardu

            Pirmininkas

         José Manuel BARROSO

      (1)  OL L 343, 2009 12 22, p. 51.

      (2)  2013 m. gegužės 29 d. Tarybos reglamentas (ES) Nr. 502/2013, kuriuo, pagal Reglamento (EB) Nr. 1225/2009 11 straipsnio 3 dalį atlikus tarpinę peržiūrą, iš dalies keičiamas Įgyvendinimo reglamentas (ES) Nr. 990/2011, kuriuo importuojamiems Kinijos Liaudies Respublikos kilmės dviračiams nustatomas galutinis antidempingo muitas (OL L 153, 2013 6 5, p. 17).

      (3)  2013 m. gegužės 29 d. Tarybos įgyvendinimo reglamentas (ES) Nr. 501/2013, kuriuo Įgyvendinimo reglamentu (ES) Nr. 990/2011 Kinijos Liaudies Respublikos kilmės dviračiams nustatyto galutinio antidempingo muito taikymas išplečiamas importuojamiems dviračiams, siunčiamiems iš Indonezijos, Malaizijos, Šri Lankos ir Tuniso ir deklaruojamiems arba nedeklaruojamiems kaip Indonezijos, Malaizijos, Šri Lankos ir Tuniso kilmės (OL L 153, 2013 6 5, p. 1).

      (4)  Pagal Komisijos reglamento (EEB) Nr. 2454/93 (OL L 253, 1993 10 11, p. 1) dėl Bendrijos muitinės kodekso įgyvendinimo 143 straipsnį asmenys laikomi susijusiais tik tuomet, jei: a) jie yra vienas kito verslo darbuotojai arba direktoriai; b) jie yra juridiškai pripažinti verslo partneriai; c) jie yra darbdavys ir darbuotojas; d) bet kuris asmuo yra tiesioginis arba netiesioginis abiejų šių asmenų 5 % arba didesnio įstatinio kapitalo arba akcijų su balso teise savininkas, valdytojas arba disponuotojas; e) vienas iš jų tiesiogiai arba netiesiogiai valdo kitą; f) abu šie asmenys tiesiogiai arba netiesiogiai yra valdomi trečiojo asmens; g) abu šie asmenys tiesiogiai arba netiesiogiai valdo trečiąjį asmenį arba h) jie yra vienos šeimos nariai. Asmenys laikomi vienos šeimos nariais tik tuo atveju, jeigu jie yra susiję šiais giminystės ryšiais: i) vyras ir žmona, ii) tėvai ir vaikai, iii) brolis ir sesuo (tikri arba pusiau tikri), iv) seneliai ir anūkai, v) dėdė arba teta ir sūnėnas arba dukterėčia, vi) uošvis arba uošvė ir žentas arba marti, vii) svainis ir svainė. Šiuo atveju asmuo reiškia bet kurį fizinį ar juridinį asmenį.

      (5)  Tačiau net jei gamintojai yra susiję (pagal minėtą apibrėžtį) su bendrovėmis, kurioms taikomos galiojančios importuojamiems Kinijos Liaudies Respublikos kilmės produktams nustatytos priemonės (pradinės antidempingo priemonės), išimtis gali būti taikoma, jei nėra įrodymų, kad ryšiai su bendrovėmis, kurioms taikomos pradinės priemonės, buvo užmegzti arba jais naudotasi siekiant išvengti pradinių priemonių.

      (6)  2000 m. gruodžio 18 d. Europos Parlamento ir Tarybos reglamento (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (OL L 8, 2001 1 12, p. 1).

      (7)  „Riboto naudojimo“ dokumentas yra konfidencialus dokumentas pagal Tarybos reglamento (EB) Nr. 1225/2009 (OL L 343, 2009 12 22, p. 51) 19 straipsnį ir PPO susitarimo dėl GATT 1994 VI straipsnio įgyvendinimo (Antidempingo susitarimo) 6 straipsnį. Jis saugomas pagal Europos Parlamento ir Tarybos reglamento (EB) Nr. 1049/2001 4 straipsnį (OL L 145, 2001 5 31, p. 43).


title: 2015 m. vasario 12 d. Komisijos įgyvendinimo reglamentas (ES) 2015/223, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
13.2.2015

               LT

               Europos Sąjungos oficialusis leidinys

               L 37/5

         KOMISIJOS ĮGYVENDINIMO REGLAMENTAS (ES) 2015/223
   2015 m. vasario 12 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308//2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2015 m. vasario 12 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  EG

                  138,6

                  IL

                  97,8

                  MA

                  87,0

                  TR

                  113,2

                  ZZ

                  109,2

                  0707 00 05

                  EG

                  191,6

                  JO

                  217,9

                  TR

                  195,8

                  ZZ

                  201,8

                  0709 91 00

                  EG

                  57,5

                  ZZ

                  57,5

                  0709 93 10

                  MA

                  225,7

                  TR

                  232,1

                  ZZ

                  228,9

                  0805 10 20

                  EG

                  46,8

                  IL

                  75,5

                  MA

                  54,3

                  TN

                  50,6

                  TR

                  67,8

                  ZZ

                  59,0

                  0805 20 10

                  IL

                  146,2

                  MA

                  107,7

                  ZZ

                  127,0

                  0805 20 30, 0805 20 50, 0805 20 70, 0805 20 90

                  EG

                  74,4

                  IL

                  143,3

                  JM

                  116,6

                  MA

                  111,0

                  TR

                  80,4

                  ZZ

                  105,1

                  0805 50 10

                  TR

                  65,0

                  ZZ

                  65,0

                  0808 10 80

                  BR

                  65,7

                  CL

                  89,9

                  CN

                  119,5

                  MK

                  22,6

                  US

                  197,5

                  ZZ

                  99,0

                  0808 30 90

                  CL

                  291,0

                  ZA

                  121,4

                  ZZ

                  206,2

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2017 m. gegužės 11 d. Komisijos įgyvendinimo reglamentas (ES) 2017/807, kuriuo dėl 2017 m. galutinės bendrosios paraiškos, pagalbos paraiškų arba mokėjimo prašymų pateikimo datos, galutinės pranešimo apie bendrosios paraiškos arba mokėjimo prašymo pakeitimus pateikimo datos ir galutinės paraiškų skirti teises į išmokas arba padidinti teisių į išmokas vertę pagal bazinės išmokos sistemą pateikimo datos nukrypstama nuo Įgyvendinimo reglamento (ES) Nr. 809/2014

text:
12.5.2017

               LT

               Europos Sąjungos oficialusis leidinys

               L 121/35

         KOMISIJOS ĮGYVENDINIMO REGLAMENTAS (ES) 2017/807
   2017 m. gegužės 11 d.
   kuriuo dėl 2017 m. galutinės bendrosios paraiškos, pagalbos paraiškų arba mokėjimo prašymų pateikimo datos, galutinės pranešimo apie bendrosios paraiškos arba mokėjimo prašymo pakeitimus pateikimo datos ir galutinės paraiškų skirti teises į išmokas arba padidinti teisių į išmokas vertę pagal bazinės išmokos sistemą pateikimo datos nukrypstama nuo Įgyvendinimo reglamento (ES) Nr. 809/2014
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (1), ypač į jo 78 straipsnio pirmos pastraipos b punktą ir antrą pastraipą,
   kadangi:

               (1)

               Komisijos įgyvendinimo reglamente (ES) Nr. 809/2014 (2) nustatyta galutinė bendrosios paraiškos, pagalbos paraiškų arba mokėjimo prašymų pateikimo data, galutinė pranešimo apie bendrosios paraiškos arba mokėjimo prašymo pakeitimus pateikimo data ir galutinė paraiškų skirti teises į išmokas arba padidinti teisių į išmokas vertę pagal bazinės išmokos sistemą pateikimo data;

               (2)

               kelios valstybės narės įgyvendina savo tiesioginių išmokų administravimo sistemų pokyčius, tarp kurių – struktūriniai žemės sklypų identifikavimo sistemos pokyčiai ir informacinių technologijų pertvarkymas. Šie pokyčiai sutampa su svarbia privaloma geoerdvinės pagalbos paraiškos formos taikymo pradžia. Todėl tos valstybės narės susiduria su administraciniais sunkumais;

               (3)

               dėl tokios padėties paramos gavėjams tapo sudėtinga pateikti bendrąją paraišką, pagalbos paraiškas arba mokėjimo prašymus ir paraiškas skirti teises į išmokas arba padidinti teisių į išmokas vertę pagal bazinės išmokos sistemą per laikotarpį, nurodytą Įgyvendinimo reglamento (ES) Nr. 809/2014 13 straipsnio 1 dalyje ir 22 straipsnio 1 dalyje;

               (4)

               atsižvelgiant į tokią padėtį, reikėtų numatyti nuo Įgyvendinimo reglamento (ES) Nr. 809/2014 13 straipsnio 1 dalies ir 22 straipsnio 1 dalies nukrypti leidžiančią nuostatą, kuria valstybėms narėms leidžiama nustatyti vėlesnes nei tuose straipsniuose nurodytas 2017 m. galutines bendrosios paraiškos, pagalbos paraiškų arba mokėjimo prašymų pateikimo datas ir galutines paraiškų skirti teises į išmokas arba padidinti teisių į išmokas vertę pagal bazinės išmokos sistemą pateikimo datas. Įgyvendinimo reglamento (ES) Nr. 809/2014 11 straipsnio 4 dalyje ir 15 straipsnio 2 bei 2a dalyse nurodytos datos ir laikotarpiai susiję su to reglamento 13 straipsnio 1 dalyje nustatyta galutine data, todėl turėtų būti numatyta panaši nukrypti leidžianti nuostata, taikoma pranešimams apie preliminarių patikrų rezultatus ir bendrosios paraiškos arba mokėjimo prašymo pakeitimus;

               (5)

               šios nukrypti leidžiančios nuostatos turėtų būti taikomos 2017 m. bendrajai paraiškai, pagalbos paraiškoms ir mokėjimo prašymams, bendrosios paraiškos arba mokėjimo prašymo pakeitimams ir paraiškoms skirti teises į išmokas, todėl šį reglamentą reikėtų taikyti paraiškoms ir mokėjimo prašymams, susijusiems su 2017 metais;

               (6)

               šiame reglamente nustatytos priemonės atitinka Tiesioginių išmokų komiteto ir Kaimo plėtros komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Nukrypdamos nuo Įgyvendinimo reglamento (ES) Nr. 809/2014 13 straipsnio 1 dalies pirmos pastraipos, valstybės narės nustato 2017 m. galutines bendrosios paraiškos, pagalbos paraiškų arba mokėjimo prašymų pateikimo datas, kurios yra ne vėlesnės kaip birželio 15 d.
   2 straipsnis
   Nukrypdamos nuo Įgyvendinimo reglamento (ES) Nr. 809/2014 15 straipsnio 2 dalies, valstybės narės, taikančios šio reglamento 1 straipsnyje nustatytą nukrypti leidžiančią nuostatą, kompetentingai institucijai iki birželio 15 d. praneša apie bendrosios paraiškos arba mokėjimo prašymo pakeitimus, 2017 m. padarytus pagal Įgyvendinimo reglamento (ES) Nr. 809/2014 15 straipsnio 1 dalį.
   3 straipsnis
   Šio reglamento 1 ir 2 straipsniuose nustatytos nukrypti leidžiančios nuostatos taip pat taikomos atitinkamose valstybėse narėse apskaičiuojant 26, 35 ir 10 kalendorinių dienų laikotarpius atitinkamai po bendrosios paraiškos, pagalbos paraiškos arba mokėjimo prašymų galutinės pateikimo datos ir galutinės pranešimo apie pakeitimus pateikimo datos, kaip nurodyta Įgyvendinimo reglamento (ES) Nr. 809/2014 11 straipsnio 4 dalyje ir 15 straipsnio 2a dalyje.
   4 straipsnis
   Nukrypdamos nuo Įgyvendinimo reglamento (ES) Nr. 809/2014 22 straipsnio 1 dalies, valstybės narės nustato 2017 m. paraiškų skirti teises į išmokas arba padidinti teisių į išmokas vertę pagal bazinės išmokos sistemą pateikimo datą, kuri yra ne vėlesnė kaip birželio 15 d.
   5 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   Jis taikomas paraiškoms ir mokėjimo prašymams, susijusiems su 2017 metais.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. gegužės 11 d.

            Komisijos vardu

            Pirmininkas

         Jean-Claude JUNCKER

      (1)  OL L 347, 2013 12 20, p. 549.

      (2)  2014 m. liepos 17 d. Komisijos įgyvendinimo reglamentas (ES) Nr. 809/2014, kuriuo nustatomos Europos Parlamento ir Tarybos reglamento (ES) Nr. 1306/2013 nuostatų dėl integruotos administravimo ir kontrolės sistemos, kaimo plėtros priemonių ir kompleksinės paramos taikymo taisyklės (OL L 227, 2014 7 31, p. 69).


title: 2013 m. spalio 22 d. Komisijos įgyvendinimo reglamentas (ES) Nr. 1015/2013, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
23.10.2013

               LT

               Europos Sąjungos oficialusis leidinys

               L 281/4

         KOMISIJOS ĮGYVENDINIMO REGLAMENTAS (ES) Nr. 1015/2013
   2013 m. spalio 22 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2013 m. spalio 22 d.

            Komisijos vardu Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  MA

                  40,0

                  MK

                  45,6

                  ZZ

                  42,8

                  0707 00 05

                  MK

                  62,5

                  TR

                  119,2

                  ZZ

                  90,9

                  0709 93 10

                  TR

                  147,7

                  ZZ

                  147,7

                  0805 50 10

                  AR

                  100,6

                  CL

                  90,0

                  IL

                  100,2

                  TR

                  84,1

                  ZA

                  102,7

                  ZZ

                  95,5

                  0806 10 10

                  BR

                  230,6

                  TR

                  163,0

                  ZZ

                  196,8

                  0808 10 80

                  CL

                  94,7

                  NZ

                  104,2

                  US

                  156,2

                  ZA

                  105,3

                  ZZ

                  115,1

                  0808 30 90

                  TR

                  120,5

                  ZZ

                  120,5

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2013 m. lapkričio 8 d. Komisijos įgyvendinimo reglamentas (ES) Nr. 1124/2013, kuriuo dėl veikliosios medžiagos bifenokso patvirtinimo sąlygų iš dalies keičiamas Įgyvendinimo reglamentas (ES) Nr. 540/2011  Tekstas svarbus EEE

text:
9.11.2013

               LT

               Europos Sąjungos oficialusis leidinys

               L 299/34

         KOMISIJOS ĮGYVENDINIMO REGLAMENTAS (ES) Nr. 1124/2013
   2013 m. lapkričio 8 d.
   kuriuo dėl veikliosios medžiagos bifenokso patvirtinimo sąlygų iš dalies keičiamas Įgyvendinimo reglamentas (ES) Nr. 540/2011
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 21 straipsnio 3 dalyje numatytą pirmą galimybę ir 78 straipsnio 2 dalį,
   kadangi:

               (1)

               Komisijos direktyva 2008/66/EB (2) bifenoksas buvo įtrauktas į veikliųjų medžiagų sąrašą Tarybos direktyvos 91/414/EEB (3) I priede;

               (2)

               veikliosios medžiagos, įrašytos į Direktyvos 91/414/EEB I priedą, yra laikomos patvirtintomis pagal Reglamentą (EB) Nr. 1107/2009 ir išvardytomis Komisijos įgyvendinimo reglamento (ES) Nr. 540/2011 priedo A dalyje; (4)

               (3)

               pagal Reglamento (EB) Nr. 1107/2009 21 straipsnio 1 dalies pirmą pastraipą Belgija Komisijai pateikė prašymą peržiūrėti bifenokso patvirtinimą, atsižvelgiant į naujas mokslo ir technikos žinias, pareiškėjui pateikus informaciją minėtai valstybei narei pagal to reglamento 56 straipsnio 1 dalį. Minėta informacija yra susijusi su nitrofeno susidarymu naudojant bifenoksą;

               (4)

               Belgija įvertino pareiškėjo pateiktą informaciją. 2013 m. kovo 21 d. ji kitoms valstybėms narėms, Komisijai ir Europos maisto saugos tarnybai (toliau – Tarnyba), pateikė savo įvertinimą kaip priedėlį prie vertinimo ataskaitos projekto;

               (5)

               atsižvelgdama į šią informaciją, Komisija nusprendė, kad yra požymių, kad bifenoksas nebeatitinka Reglamento (EB) Nr. 1107/2009 4 straipsnyje nurodytų patvirtinimo kriterijų;

               (6)

               Komisija paragino pranešėją pateikti pastabas;

               (7)

               Komisija padarė išvadą, kad tam tikromis aplinkos sąlygomis naudojant bifenoksą gali susidaryti nitrofeno, todėl kyla pavojus aplinkai, kurio būtų galima išvengti tik nustačius papildomus apribojimus;

               (8)

               patvirtinta, kad veiklioji medžiaga bifenoksas turi būti laikoma patvirtinta pagal Reglamentą (EB) Nr. 1107/2009. Vertindamos paraiškas įregistruoti augalų apsaugos produktus, valstybės narės turėtų skirti ypatingą dėmesį nitrofeno susidarymo naudojant bifenoksą rizikai ir, kai taikoma, apriboti naudojimo sąlygas;

               (9)

               todėl Įgyvendinimo reglamento (ES) Nr. 540/2011 priedas turėtų būti atitinkamai iš dalies pakeistas;

               (10)

               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 540/2011 pakeitimas
   Įgyvendinimo reglamento (ES) Nr. 540/2011 priedo A dalis iš dalies keičiama taip, kaip nustatyta šio reglamento priede.
   2 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. lapkričio 8 d.

            Komisijos vardu

            Pirmininkas

         José Manuel BARROSO

      (1)  OL L 309, 2009 11 24, p. 1.

      (2)  2008 m. birželio 30 d. Komisijos direktyva 2008/66/EB, iš dalies keičianti Tarybos direktyvą 91/414/EEB, įtraukiant veikliąsias medžiagas bifenoksą, diflufenikaną, fenoksapropą-P, fenpropidiną ir kvinoklaminą (OL L 171, 2008 7 1, p. 9).

      (3)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).

      (4)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

      PRIEDAS
      Įgyvendinimo reglamento (ES) Nr. 540/2011 priedo A dalies 180 eilutėje, kurioje nurodytas bifenoksas, skiltis „Konkrečios nuostatos“ pakeičiama taip:

         „A   DALIS
         Leidžiama naudoti tik kaip herbicidą.
         B   DALIS
         Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į bifenokso peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2008 m. kovo 14 d., išvadas, ypač į jos I ir II priedėlius.
         Atlikdamos šį bendrą vertinimą valstybės narės ypatingą dėmesį turi skirti:

                     a)

                     operatorių saugai ir užtikrinti, kad naudojimo sąlygose prireikus būtų reikalavimas naudoti tinkamas asmens apsaugos priemones;

                     b)

                     bifenokso likučių gyvūninės kilmės produktuose ir sėjomainos būdu auginamuose kultūriniuose augaluose poveikiui vartotojams per maistą;

                     c)

                     aplinkos sąlygoms, kuriomis gali susidaryti nitrofeno.

               Valstybės narės nustato naudojimo sąlygų apribojimus, jeigu tinkama, atsižvelgdamos į c punktą.“


title: 2011 m. liepos 20 d. Komisijos įgyvendinimo reglamentas (ES) Nr. 706/2011, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga profoksidimas ir iš dalies keičiamas Komisijos įgyvendinimo reglamento (ES) Nr. 540/2011 priedas  Tekstas svarbus EEE

text:
21.7.2011

               LT

               Europos Sąjungos oficialusis leidinys

               L 190/50

         KOMISIJOS ĮGYVENDINIMO REGLAMENTAS (ES) Nr. 706/2011
   2011 m. liepos 20 d.
   kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga profoksidimas ir iš dalies keičiamas Komisijos įgyvendinimo reglamento (ES) Nr. 540/2011 priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 13 straipsnio 2 dalį ir 78 straipsnio 2 dalį,
   kadangi:

               (1)

               pagal Reglamento (EB) Nr. 1107/2009 80 straipsnio 1 dalies a punktą Tarybos direktyva 91/414/EEB (2) taikoma veikliųjų medžiagų, dėl kurių sprendimas buvo priimtas pagal šios direktyvos 6 straipsnio 3 dalį iki 2011 m. birželio 14 d., tvirtinimo tvarkai ir sąlygoms. Reglamento (EB) Nr. 1107/2009 80 straipsnio 1 dalies a punkto sąlygos profoksidimui įgyvendintos Komisijos sprendimu 1999/43/EB (3);

               (2)

               pagal Direktyvos 91/414/EEB 6 straipsnio 2 dalį Ispanija 1998 m. balandžio 2 d. gavo BASF SE paraišką įtraukti veikliąją medžiagą profoksidimą į Direktyvos 91/414/EEB I priedą. Sprendimu 1999/43/EB patvirtinta, kad dokumentų rinkinys buvo išsamus ir parengtas taip, kad jį galima būtų laikyti iš esmės atitinkančiu Direktyvos 91/414/EEB II ir III prieduose išdėstytus duomenų ir informacijos reikalavimus;

               (3)

               šios veikliosios medžiagos poveikis žmonių ir gyvūnų sveikatai ir aplinkai pareiškėjo pasiūlytais naudojimo atvejais buvo įvertintas pagal Direktyvos 91/414/EEB 6 straipsnio 2 ir 4 dalių nuostatas. Paskirta valstybė narė ataskaitos rengėja vertinimo ataskaitos projektą pateikė 2001 m. kovo 28 d.;

               (4)

               profoksidimo vertinimo ataskaitos projektą valstybės narės ir Komisija peržiūrėjo Maisto grandinės ir gyvūnų sveikatos nuolatiniame komitete. Ši peržiūra baigta 2011 m. birželio 17 d. parengus Komisijos profoksidimo peržiūros ataskaitą;

               (5)

               atlikus įvairiapusius tyrimus nustatyta, kad augalų apsaugos produktai, kurių sudėtyje yra profoksidimo, gali būti laikomi iš esmės tebeatitinkančiais Direktyvos 91/414/EEB 5 straipsnio 1 dalies a ir b punktuose ir Direktyvos 91/414/EEB 5 straipsnio 3 dalyje nustatytus reikalavimus, visų pirma toms naudojimo paskirtims, kurios buvo ištirtos ir išsamiai aprašytos Komisijos peržiūros ataskaitoje. Todėl tikslinga patvirtinti profoksidimą;

               (6)

               nepažeidžiant Reglamente (EB) Nr. 1107/2009 nustatytų įsipareigojimų, atsiradusių patvirtinus medžiagą, atsižvelgiant į konkrečią padėtį, susidariusią dėl perėjimo nuo Direktyvos 91/414/EEB prie Reglamento (EB) Nr. 1107/2009, turėtų būti taikomos toliau nurodytos nuostatos. Valstybėms narėms turėtų būti suteiktas šešių mėnesių laikotarpis po medžiagos patvirtinimo peržiūrėti augalų apsaugos produktų, kurių sudėtyje yra profoksidimo, registracijas. Valstybės narės turėtų atitinkamai keisti registracijas, pakeisti jas kitomis ar panaikinti. Nukrypstant nuo minėto termino, reikėtų nustatyti ilgesnį laikotarpį, per kurį, pagal Direktyvoje 91/414/EEB nustatytus vienodus principus, kiekvienu numatytos naudojimo paskirties atveju būtų pateikiamas ir įvertinamas atnaujintas III priede nurodytas visas kiekvieno augalų apsaugos produkto dokumentų rinkinys;

               (7)

               patirtis, įgyta į Direktyvos 91/414/EEB I priedą įtraukiant veikliąsias medžiagas, įvertintas remiantis 1992 m. gruodžio 11 d. Komisijos reglamento (EEB) Nr. 3600/92, nustatančio išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, pirmojo etapo įgyvendinimo taisykles (4), nuostatomis, rodo, kad gali kilti sunkumų išaiškinant galiojančių registracijų turėtojų pareigas, susijusias su galimybe naudotis duomenimis. Todėl, siekiant išvengti tolesnių sunkumų, būtina aiškiau apibrėžti valstybių narių pareigas, visų pirma pareigą patikrinti, ar registracijos turėtojas gali naudotis šios direktyvos II priedo reikalavimus atitinkančiu dokumentų rinkiniu. Tačiau aiškiau apibrėžus esamas pareigas, naujų įsipareigojimų valstybėms narėms arba registracijų turėtojams, palyginti su iki šiol priimtomis direktyvomis, kuriomis iš dalies keičiamas šios direktyvos I priedas, arba reglamentais, kuriais patvirtinamos veikliosios medžiagos, neatsirastų;

               (8)

               pagal Reglamento (EB) Nr. 1107/2009 13 straipsnio 4 dalį 2011 m. gegužės 25 d. Komisijos įgyvendinimo reglamento (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (5), priedas turėtų būti atitinkamai iš dalies pakeistas;

               (9)

               siekiant aiškumo 2011 m. vasario 24 d. Komisijos direktyvą 2011/14/ES, kuria iš dalies keičiama Tarybos direktyva 91/414/EEB, kad būtų įtraukta veiklioji medžiaga profoksidimas (6), reikėtų panaikinti;

               (10)

               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Veikliosios medžiagos patvirtinimas
   I priede nurodyta veiklioji medžiaga profoksidimas patvirtinama pagal šiame priede nustatytas sąlygas.
   2 straipsnis
   Pakartotinis augalų apsaugos produktų įvertinimas
   1.   Vadovaudamosi Reglamentu (EB) 1107/2009, valstybės narės, jei būtina, iki 2012 m. sausio 31 d. iš dalies keičia arba panaikina galiojančias augalų apsaugos produktų, kurių sudėtyje yra veikliosios medžiagos profoksidimo, registracijas.
   Iki tos dienos jos pirmiausia tikrina, ar laikomasi šio reglamento I priede nurodytų reikalavimų, išskyrus reikalavimus, apibrėžtus šio priedo konkrečių nuostatų skilties B dalyje, ir ar registracijos turėtojas turi arba gali naudotis visu dokumentų rinkiniu, atitinkančiu Direktyvos 91/414/EEB II priedą, pagal šios direktyvos 13 straipsnio 1 ir 4 dalių ir Reglamento (EB) Nr. 1107/2009 62 straipsnio reikalavimus.
   2.   Nukrypdamos nuo 1 dalies nuostatų valstybės narės kiekvieną registruotą augalų apsaugos produktą, kurio sudėtyje profoksidimas yra vienintelė veiklioji medžiaga arba viena iš keleto veikliųjų medžiagų, kurios visos įtrauktos į Įgyvendinimo reglamento (ES) Nr. 540/2011 priedą ne vėliau kaip iki 2011 m. liepos 31 d., iš naujo įvertina pagal vienodus principus, numatytus Reglamento (EB) Nr. 1107/2009 29 straipsnio 6 dalyje, vadovaudamosi Direktyvos 91/414/EEB III priedo reikalavimus atitinkančiu dokumentų rinkiniu ir atsižvelgdamos į šio reglamento I priedo konkrečių nuostatų skilties B dalį. Remdamosi tuo vertinimu, valstybės narės nustato, ar produktas atitinka Reglamento (EB) 1107/2009 29 straipsnio 1 dalyje išdėstytas sąlygas.
   Nustačiusios, ar produktas atitinka minėtas sąlygas, valstybės narės:

               a)

               jei būtina, iš dalies pakeičia arba panaikina produkto, kurio sudėtyje profoksidimas yra vienintelė veiklioji medžiaga, registraciją ne vėliau kaip iki 2013 m. sausio 31 d.; arba

               b)

               jei būtina, iš dalies pakeičia arba panaikina produkto, kurio sudėtyje profoksidimas yra viena iš kelių veikliųjų medžiagų, registraciją iki 2013 m. sausio 31 d. arba iki tokiam pakeitimui ar panaikinimui skirtos dienos, nustatytos atitinkamu teisės aktu ar aktais, kuriais atitinkama medžiaga ar medžiagos buvo įtrauktos į Direktyvos 91/414/EEB I priedą arba patvirtintos, pasirinkdamos vėliausią datą.

         3 straipsnis
   Įgyvendinimo reglamento (ES) Nr. 540/2011 pakeitimai
   Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.
   4 straipsnis
   Panaikinimas
   Direktyva 2011/14/ES yra panaikinama.
   5 straipsnis
   Įsigaliojimas ir taikymo pradžia
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2011 m. rugpjūčio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. liepos 20 d.

            Komisijos vardu

            Pirmininkas

         José Manuel BARROSO

      (1)  OL L 309, 2009 11 24, p. 1.

      (2)  OL L 230, 1991 8 19, p. 1.

      (3)  OL L 14, 1999 1 19, p. 30.

      (4)  OL L 366, 1992 12 15, p. 10.

      (5)  OL L 153, 2011 6 11, p. 1.

      (6)  OL L 51, 2011 2 25, p. 16.

      I PRIEDAS

                  Įprastas pavadinimas, identifikavimo numeriai

                  IUPAC pavadinimas

                  Grynumas (1)

                  Patvirtinimo data

                  Patvirtinimo galiojimo pabaiga

                  Konkrečios nuostatos

                  Profoksidimas
                  CAS Nr. 139001–49–3
                  CIPAC Nr. 621

                  2 - [(1 E/Z) - [(2 R S) – 2 - (4 – chlorofenoksi) propoksiimino] butil] – 3 – hidroksi – 5 - [(3 R S; 3 S R) – tetrahidro – 2 H – tiopiran – 3 – yl] cikloheks – 2 - enonas

                  > 940 g/kg

                  2011 m. rugpjūčio 1 d.

                  2021 m. liepos 31 d.

                  A   DALIS
                  Leidžiama naudoti tik kaip herbicidą ryžiams.
                  B   DALIS
                  Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į profoksidimo peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2011 m. birželio 17 d., išvadas, ypač į jos I ir II priedėlius.
                  Atlikdamos šį bendrą vertinimą valstybės narės ypatingą dėmesį skiria:

                              —

                              požeminio vandens apsaugai, kai veiklioji medžiaga naudojama regionuose, kurių dirvožemis ir (arba) klimato sąlygos yra lengvai pažeidžiamos,

                              —

                              ilgalaikei rizikai netiksliniams organizmams.

                        Registracijos sąlygose, jei reikia, numatomos rizikos mažinimo priemonės.

         (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.

      II PRIEDAS
      Įgyvendinimo reglamento (ES) Nr. 540/2011 priedo B dalyje įterpiamas šis įrašas:

                     Nr.

                     Įprastas pavadinimas, identifikavimo numeriai

                     IUPAC pavadinimas

                     Grynumas (1)

                     Patvirtinimo data

                     Patvirtinimo galiojimo pabaiga

                     Konkrečios nuostatos

                     „2

                     Profoksidimas
                     CAS Nr. 139001–49–3
                     CIPAC Nr. 621

                     2 - [(1 E/Z) - [(2 R S) – 2 - (4 – chlorofenoksi) propoksiimino] butil] – 3 – hidroksi – 5 - [(3 R S; 3 S R) – tetrahidro – 2 H – tiopiran – 3 – yl] cikloheks – 2 - enonas

                     > 940 g/kg

                     2011 m. rugpjūčio 1 d.

                     2021 m. liepos 31 d.

                     A   DALIS
                     Leidžiama naudoti tik kaip herbicidą ryžiams.
                     B   DALIS
                     Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į profoksidimo peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2011 m. birželio 17 d., išvadas, ypač į jos I ir II priedėlius.
                     Atlikdamos šį bendrą vertinimą valstybės narės ypatingą dėmesį skiria:

                                 —

                                 požeminio vandens apsaugai, kai veiklioji medžiaga naudojama regionuose, kurių dirvožemis ir (arba) klimato sąlygos yra lengvai pažeidžiamos,

                                 —

                                 ilgalaikei rizikai netiksliniams organizmams.

                           Registracijos sąlygose, jei reikia, numatomos rizikos mažinimo priemonės.“

         (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.


title: 2016 m. balandžio 7 d. Komisijos įgyvendinimo reglamentas (ES) 2016/546, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
8.4.2016

               LT

               Europos Sąjungos oficialusis leidinys

               L 94/12

         KOMISIJOS ĮGYVENDINIMO REGLAMENTAS (ES) 2016/546
   2016 m. balandžio 7 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308//2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2016 m. balandžio 7 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  IL

                  268,0

                  MA

                  91,1

                  SN

                  164,2

                  TR

                  99,8

                  ZZ

                  155,8

                  0707 00 05

                  MA

                  80,7

                  TR

                  131,0

                  ZZ

                  105,9

                  0709 93 10

                  MA

                  89,8

                  TR

                  118,9

                  ZZ

                  104,4

                  0805 10 20

                  EG

                  49,3

                  IL

                  77,2

                  MA

                  55,4

                  TN

                  71,4

                  TR

                  40,8

                  ZA

                  51,4

                  ZZ

                  57,6

                  0805 50 10

                  MA

                  91,9

                  TR

                  65,0

                  ZZ

                  78,5

                  0808 10 80

                  AR

                  86,1

                  BR

                  93,7

                  CL

                  116,7

                  US

                  158,0

                  ZA

                  85,9

                  ZZ

                  108,1

                  0808 30 90

                  AR

                  181,1

                  CL

                  105,5

                  CN

                  66,8

                  ZA

                  127,2

                  ZZ

                  120,2

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.